Amazonpapegøyer

Amazonpapegøyer (Amazona) er en slekt med parakitter (Psittacidae) som sorterer i underfamilien Arinae. I nyere systematikk inkluderes også Chrysotis i denne slekten, som består av cirka 37 arter med opprinnelse i den neotropiske faunaregion. To av dem er trolig utryddet og flere er truet av utryddelse i en eller annen grad.
Én ny art fra Yucatán i Mexico er også inkludert. Den ble beskrevet av Silva et al. (2016) og har fått det vitenskapelige navnet A. gomezgarzai. Den er nærmest beslektet med hvitpanneamazon (A. albifrons) og ble også vurdert som en underart av denne, men linjene skilte lag for omkring 120 000 år siden og den skiller seg dessuten fra hvitpanneamazonen morfologisk. Den nye arten er imidlertid fortsatt ikke navngitt på norsk. Det samme gjelder for noen andre arter.


== Beskrivelse ==
Papegøyene i denne slekten er i hovedsak mellomstore (25-45 cm) og korthalete. Andre kjennetegn er vokshud og ring rundt øyet, som oftest er nakent. Artene har i hovedsak grønn grunnfarge på fjærdrakten. 


== Atferd og utbredelse ==
Amazonpapegøyene er sosiale individer som lever i flokker. Artene praktiserer monogami og livnærer seg i hovedsak av frø, bær, frukt og nøtter. De opptrer i Mellom- og Sør-Amerika og i Karibia. 
Mange av artene er svært gode til å herme etter mennesklig tale og andre lyder. Disse artene har derfor gjerne blitt populære kjæledyr. Viltfanging er fortsatt vanlig, selv om det er forbudt og flere av artene nå er truet av utryddelse.


== Arter ==
Inndelingen følger HBW Alive og er i hovedsak i henhold til Collar (2017). Én nyoppdaget art er lagt til i henhold til Silva et al. (2016). Norske navn følger Norsk navnekomité for fugl og er i henhold til Syvertsen et al. (2008). Norske navn og beskrivelser i parentes er ikke offisielle, men kun foreløpige beskrivelser i påvente av offisielle navn.

Psittaciformes, papegøyefugler
Strigopidae, New Zealand-papegøyer
Cacatuidae, kakaduer
Psittacidae, parakitter
Psittacinae
Arinae
Amazona, amazonpapegøyer
A. bodini, (ikke navngitt)
A. festiva, rødryggamazon
A. vinacea, vinamazon
A. tucumana, oreamazon
A. pretrei, skjellgranamazon
A. agilis, dvergamazon
A. albifrons, hvitpanneamazon
A. gomezgarzai, (ikke navngitt)
A. collaria, rosenstrupeamazon
A. leucocephala, kubaamazon
A. ventralis, hispaniolaamazon
A. vittata, puertoricoamazon
A. finschi, lillakroneamazon
A. autumnalis, gulkinnamazon
A. lilacina, (ikke navngitt)
A. diadema, (ikke navngitt)
A.  viridigenalis, grønnkinnamazon
A. xantholora, gultøyleamazon
A. dufresniana, blåkinnamazon
A. rhodocorytha, flammemaskeamazon
A. arausiaca, dominicaamazon
A. martinicana, (ikke navngitt, trolig utryddet før år 1800)
A. versicolor, saintluciaamazon
A. oratrix, gulhodeamazon
A. auropalliata, gulnakkeamazon
A. ochrocephala, gulkroneamazon
A. barbadensis, gulmaskeamazon
A. aestiva, blåpanneamazon
A. mercenarius, andesamazon
A. guatemalae, (ikke navngitt)
A. farinosa, melamazon
A. kawalli, grimeamazon
A. imperialis, keiseramazon
A. violacea, (ikke navngitt, trolig utryddet mot slutten av 1700-tallet)
A. brasiliensis, ildhaleamazon
A. amazonica, oransjevingeamazon
A. guildingii, kongeamazon
Psittrichasinae
Coracopseinae
Platycercinae
Psittacellinae
Loriinae, lorier
Agapornithinae
Psittaculinae


== Referanser ==


== Eksterne lenker ==
(en) amazonpapegøyer i Encyclopedia of Life 
(en) amazonpapegøyer i Global Biodiversity Information Facility 
(no) amazonpapegøyer hos Artsdatabanken 
(en) amazonpapegøyer hos Fossilworks 
(en) amazonpapegøyer hos ITIS 
(en) amazonpapegøyer hos NCBI 
(en) Kategori:Amazona – bilder, video eller lyd på Wikimedia Commons 
(en) Amazona – galleri av bilder, video eller lyd på Wikimedia Commons 
Amazona – detaljert informasjon på Wikispecies